Анқәаб Аԥсни Урыстәылеи рзакәанԥҵарақәа реишьаршәаларазы аус дырццакырц анапынҵа ҟаиҵеит
© Sputnik / Томас Тхайцук Расширенное заседание кабмина по вопросам инвестпрограммы
© Sputnik / Томас Тхайцук
Аслан Бжьаниеи Владимир Путини реиԥылара ашьҭахь 2020 шықәса абҵарамзазы ишьақәырӷәӷәан Аԥсни Урыстәылеи рыбжьара Асоциалтәи аекономикатәии зеиԥш ҵакыра аиҿкаараз Апрограмма.
АҞӘА, хәажәкыра 26 – Sputnik. Аԥсны аԥыза-министр Александр Анқәаб аминистррақәа рнапхгаҩцәа Аԥсни Урыстәылеи рзакәанԥҵарақәа реишьашәаларазы анормативтә ршаҳаҭгақәа аус рыдулара дырццакырц рнапы ианиҵеит. Абри атәы аанацҳауеит Аԥсны аекономика аминистрра апресс-маҵзура.
"Апрограмма анагӡара хымԥадатәиуп, избанзар уи ҳауаажәлар рыԥсҭазаара аиӷьтәра иазырхоуп. Иазыԥҵәоу аҿҳәарақәа ирхыԥар ҟалом. Урыстәылатәи ҳколлегацәеи ҳареи ҳусеицураҟны ус еиԥш ҟамлароуп", - иҳәеит аԥыза-министр, иагьациҵеит аусутә гәыԥ алахәылацәа зегьы аҭакԥхықәра шрыду.
Аԥсны аԥыза-министр ихаҭыԥуаҩ, аекономика аминистр Кристина Озган аилатәараҟны илҳәеит аԥсуа гәыԥ аҿаԥхьа асоциалтәи, атәанчахәытәи, агәабзиарахьчареи, аҵарадырреи русхққәа рзы анорматив-зинтә ршаҳаҭгақәа реиқәыршәараҿы ауадаҩрақәа шыҟоу.
Иара убас Озган илҳәеит, аусутә гәыԥ алахәылацәа Аԥсни Урыстәылеи ирзеиԥшу асоциалтәии аекономикатәии ҵакыра ашьақәыргыларазы иҟарҵахьоу шырацәоу.
23 Абҵара 2020, 20:00
Ҳазҭоу ашықәс азы аԥсуа ган ихдыркәшароуп аус здыруло Аҳазалхратә Кодекс, аҳәынҭбаџь азы Азакәанеидкыла, аинвестициа аусхк азы апроект, ашәахтә закәанԥҵара, агәабзиарахьчара, аҵарадырра, иара убас ҩ-тәылауаҩрак амазаара азҵаарақәа рҭышәныртәаларази атәылауаа атәанчахәы ала реиқәыршәарази аиқәшаҳаҭрақәа.